Diari Oficial de la Generalitat Valenciana


Sumari del DOGV 7647, del 30-10-2015 (2015/8792)

RESOLUCIÓ de 23 d'octubre 2015, del director de l'Agència Valenciana de Foment i Garantia Agrària, sobre convocatòria de plans de reestructuració i reconversió de vinya per al període 2016-2018.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8792


Data del document
:   23-10-2015

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 23 d'octubre 2015, del director de l'Agència Valenciana de Foment i Garantia Agrària, sobre convocatòria de plans de reestructuració i reconversió de vinya per al període 2016-2018. [2015/8792]  
L'Ordre 16/2013, de 29 de novembre, de la Conselleria de Presidència i Agricultura, Pesca, Alimentació i Aigua, estableix les bases per a la concessió i gestió de les ajudes a plans de reestructuració i reconversió de vinya de la Comunitat Valenciana, en aplicació i desenvolupament de les mesures del programa de suport 2014-2018 al sector vitivinícola espanyol.  
En la dita ordre es desenvolupen determinats aspectes per a l'adaptació a les característiques de la Comunitat Valenciana del referit programa de suport al sector vitivinícola espanyol i es va establir el termini de presentació de sol·licituds de plans per al període 2014-2018 i de sol·licituds d'execució per a l'exercici 2014.  
Les necessitats del sector vitivinícola de la Comunitat Valenciana fan convenient la convocatòria de nous plans de reestructuració per al període 2016-2018 a l'empara del mencionat programa de suport al sector vitivinícola espanyol.  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les presents ajudes no els és aplicable l'article 107.1 del Tractat de Funcionament de la UE, atés que els fons destinats a finançar les actuacions previstes tenen un origen comunitari, en el marc de les previsions del R(CE) 1306/2013, del Parlament Europeu i del Consell, de 17 de desembre de 2013, i les disposicions del Reglament (UE) 1308/2013, del Parlament Europeu i del Consell, de 17 de desembre de 2013, pel qual es crea una organització comuna de mercats dels productes agraris.  
  
De conformitat amb el que disposa l'article 28 de la Llei 5/1983, de 30 de desembre, del Consell (segons la redacció que en fa la Llei 12/2007), així com el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, s'emet la present resolució.  
  
Apartat primer. Termini de presentació dels plans 2016-2018 i sol·licituds d'execució 2016  
1. El termini de presentació de sol·licituds dels plans plurianuals de reestructuració i reconversió de vinya per al període 2016-2018 així com de sol·licituds d'execució anual en l'exercici 2016 començarà el 2 de novembre de 2015 i finalitzarà el dia 30 de novembre de 2015.  
  
2. Per a l'elaboració i presentació de la sol·licitud del pla, s'utilitzarà preferentment l'aplicació informàtica (AGRORED) dissenyada a aquest efecte per la Conselleria d'Agricultura, Medi Ambient, Canvi Climàtic i Desenvolupament Rural, disponible en les oficines comarcals i direccions territorials.  
3. D'acord amb el que disposa l'article 16 de l'Orde 16/2013, el termini per a la resolució de les sol·licituds de plans serà de sis mesos a partir de la finalització del termini de presentació de sol·licituds. Si en el dit termini no es dictara una resolució expressa, s'entendrà que la sol·licitud ha sigut desestimada, d'acord amb el que estableix l'article 25.5 de la Llei 38/2003, de 17 de novembre, General de subvencions.  
4. La resolució d'aprovació dels plans indicarà expressament que no implica compromís futur de gasto, el qual està supeditat a les disponibilitats financeres que per a cada exercici s'assignen a la Comunitat Valenciana per mitjà de Conferència Sectorial, segons el que preveuen els articles 27 i 28 del Reial Decret 1079/2014, i a la verificació de les operacions finalitzades en cada any de sol·licitud de pagament.  
  
Apartat segon. Crèdits pressupostaris als quals s'imputa la subvenció  
Els pagaments relatius a aquestes ajudes es faran al 100 % amb càrrec al Fons Europeu Agrícola de Garantia (FEAGA), a través de l'Agència Valenciana de Foment i Garantia Agrària amb càrrec a les línies pressupostàries corresponents al capítol VII de la línia SE831000 (fons FEAGA), que corresponen a l'aplicació a la Comunitat Valenciana de la Política Agrícola Comunitària i s'efectuarà tenint en compte l'assignació de fons que corresponga a la Comunitat Valenciana.  
  
Apartat tercer   
En tot allò que no regula expressament aquesta disposició, caldrà ajustar-se al que disposa l'Ordre 16/2013, de 29 de novembre, de la Conselleria de Presidència i Agricultura, Pesca, Alimentació i Aigua.  
  
Apartat quart. Règim de recursos contra la present resolució de convocatòria  
D'acord amb el que disposa l'article 59.6.b de la Llei 30/1992, de Règim Jurídic de les Administracions Públiques i de Procediment Administratiu Comú, es publica la present resolució i tenint en compte el que disposa l'article 60.2 de la dita llei, s'especifica que contra la mateixa es pot interposar, basant-se en el que disposen els articles 116.1 i 109.d de la mencionada llei, recurs de reposició, davant del director de l'Agència Valenciana de Foment i Garantia Agrària, segons el que estableix l'article 22.2 del Decret 123/2006, de 8 de setembre, pel qual s'aprova l'estatut de la dita agència. El recurs es podrà interposar en el termini d'un mes, en aplicació de l'article 117.1 de la Llei 30/1992, de Règim Jurídic de les Administracions Públiques i de Procediment Administratiu Comú, comptats a partir de l'endemà de la publicació de la present resolució en virtut de l'article 48.2 d'aquesta última llei.  
  
  
València, 23 d'octubre de 2015.- El director de l'Agència Valenciana de Foment i Garantia Agrària: Francisco Rodríguez Mulero.